
ROME N R EVELYN WEVER-CROES 


RECORTE SALARIAL TA UN DI E TEMANAN 


CU MAS A RESALTA DURANTE BISHITA 
DI VAN HUFFELEN 


Durante Rueda di Prensa di Gobierno di Aruba, Secretario 
di Estado Alexandra van Huffelen a elabora riba e tema di 
recorte di salario. Van Huffelen a splica cu durante su bishita 
na Aruba e tema a bin na diferente ocasion dilanti, entre otro 
den combersacion cu e sindicatonan. 


‘Mi ta compronde cu e ta dificil pa entrega parti di salario y 
ta admira cu den temporada di pandemia ciudadanonan a 
contribui pa yuda e pais bay dilanti; tabata expresion di sra. 
Van Huffelen. 


Tanten cu ta ricibi sosten di likides recorte ta sigui 
Sra. Van Huffelen a splica cu mientras cu Aruba ta depende riba 


Γ — 
sosten di likides, e ta importante pa sigui observa salarionan 
hopi critico. El a bisa tambe cu e ta posibel pa sigui cu dialogo 
pa wak con por compensa e suma aki y lo sigui reuni riba e 
tema, pa sondea e posibilidadnan/ alternativanan. Van Huffelen 
a agrega bisando cu e puntonan aki ta inclui den e verslag di 
Rijksministerraad. 


Pa conclui e Secretario di Estado a bisa cu ta reconoce cu e 
situacion ta fastioso y ta compronde cu e ta importante pa sigui 
wak otro posibilidadnan. 'Enseñansa ta sumamente importante 
y ningun pais tin un futuro promedor sin esaki', Van Huffelen a 
termina bisando. 

Prome Minister Evelyn Wever-Croes: 

Secretario di Estado Alexandra Van Huffelen durante su 
bishita cortico pa conoce, a tene diferente reunion y tambe 
a haci algun bishita pa haya un bista di loke ta biba den nos 
comunidad. Diaranson el a reuni cu Conseho di Minister pa 
cera conoci cu Ministernan di Gabinete Wever-Croes. Esaki 
tawata e prome bishita di señora van Huffelen na paisnan di 
Reino den e parti Caribense. 


Durante Conseho di Minister, varios topico actual a wordo 
trata na unda cu Gobierno a informa e Secretario di Estado e 
inkietudnan y maneho responsabel cu ta hibando na Aruba pa 
recupera y para riba propio pia atrobe mas lihe posibel. 


Despues di e encuentro aki cu van Huffelen, ministernan a 
expresa nan satisfaccion di con e encuentro cu Secretario 
di Estado a bay, kende a mustra comprension pa e 
preocupacionnan cu nan a trece dilanti. 


Secretario di Estado van Huffelen a expresa su satisfaccion 
con e encuentro cu Conseho di Minister a bay y a scucha 
cada preocupacion y tambe e maneho cu Aruba ta hibando, 


estableciendo tambe e base pa un relacion estrecho den 
Reino. 


Prome Minister Evelyn Wever-Croes a expresa: “E reunion di 
Conseho di Minsiter cu Secretario di Estado Alexandra van 
Huffelen tambe tawata uno hopi positivo. Secretario di Estado 
ta bay bek Hulanda cu siguridad cu e laso a wordo estableci pa 
sigui traha hunto pa un futuro bunita pa Aruba”. 

MINISTER DI CULTURA A REUNI CU TUR 


t XIOMARA MADURO 


E LIDERNAN DI GRUPO CU TA CLA PA 
PARADA NACIONAL DI LUZ 


“Ἡ 


Den un ambiente hopi ameno Minister Maduro hunto cu 
Comision Celebracion Dianan Nacional a reuni cu lidernan di 
grupo pa por contesta tur nan pregunta relaciona cu e parada 
nacional di Luz. 


Presente na e reunion tabata te'y lider di Empire, Majestic, 
Infinty, Dushi, Pink for Life y Royal Carnival Group. Minister 
Maduro a duna un splicacion amplio kico ta e meta di e parada 
y pakico ta organisa un parada nacional. E parada ta wordo 
organisa pa CCDN como meta pa yuda e gruponan y bandanan 
musical recauda fondo pa carnaval 2023. E parada aki ta pa 
yuda pueblo kita e miedo y drenta bek e normalidad y celebra 
cu nos tin bida y drenta e luna cultural maart 2022. 


Segun e lidernan di grupo cu nan participantenan tin hopi 


animo pa celebra un biaha mas den un parada. Bandanan cu 
ta lo ta presente den e parada ta: D'licious, NBO, Upgrade 
Music & Jeon, Youth Xtreme, Le Groove y Buleria. 


Minister di Cultura a gradici SMAC pa e cooperacion pa por a 
haya e gruponan di carnaval hunto y tambe Stichting Musica 
cu a duna su contribucion pa cu e contactonan cu e bandanan 
di carnaval. 


Invitacion ta keda na nos comunidad pa ban apoya e gruponan, 
brinda nan bo sosten y participa sea aden of na banda diasabra 
26 di februari 2022. Parada ta sali 8'or di anochi for di Aruba 
Entertainment center y ta termina dilanti ex DOW pa 2'or di 
marduga. 

Grupo di Acrobacia RCC Aruba a gana premio di brons na 
Budapest Circus Festival 


MINISTER XIOMARA MADURO Y 
MINISTER DANGUI ODUBER TA GRADICI 
E ACROBATISTANAN PA E TREMENDO 
PROMOCION CU NAN A DUNA PAIS ARUBA 


Durante un encuentro Minister Xiomara Maduro y Minister 
Dangui Oduber a gradici e grupo di acrobista RCC Aruba pa e 
tremendo promocion cu nan a duna Pais Aruba. Desde october 
te na final di december 2021, RCC Aruba a participa den un 
tour dunando presentacion na Budapest, Hungria. Na januari 
2022, e grupo di acrobatista a participa na un competencia 
internacional di Circo ‘Budapest Circus Festival’ cu ta e di tres 
competencia internacional di Circo mas reconoci rond mundo. 


RCC Aruba a cosecha hopi exito durante e Circus Festival na 
Hungria y a gana e tercer premio di brons. Esaki ta un logro 
masha grandi, ya cu pa e prome biaha cu e acrobatistanan 
a competi cu artistanan di Circo di paisnan grandi manera 
Italia, Rusia, Mexico, Hungria Spaña, Etiopia, Cuba y Ucraina. 
Ademas di e premio di brons, RCC Aruba a gana e Premio 
Special. Esaki ta un premio cu un famia di gran renombre den 
e mundo di Circo ta duna na e Grupo di Acrobatistanan cu a 
gosa di mas admiracion di e publico. 


RCC Aruba a ricibi oferta di Circonan internacional renombra 
pa presenta den varios pais rond mundo. Na luna di juli RCC lo 
biaha pa Inglatera, pa duna presentacion na Hippdrome Circus 
pa un temporada di tres luna. Despues na luna di september 
nan lo participa na un otro Festival di Circo Internacional. 
Na october e acrobatistanan lo duna presentacion na Paris, 
Francia den Bouglione Circus, cu ta un Circo cu a wordo 
inaugura pa Napoleon III Bonaparte. RCC Aruba ta representa t 
Pais Aruba durante di tur nan presentacion y ta carga nomber mm IP 

] 

di Pais Aruba cu hopi orguyo. 


Na nomber di Gobierno di Aruba y henter pueblo di Aruba, 
Minister Xiomara Maduro y Minister Dangui Oduber a felicita e 
hoben artistanan y a gradici Sr. Diego Emilio Garzon Sierra, sr. 
Juan Camilo Aguillon, sr. Jhon Freddys Badillo, sr. Juan Felipe 
Marin Rios y na e directornan sr. Diego Jaramillo Ospina y sra. 
Yamila Hernandez Ramirez pa e tremendo trabou cu nan ta 
haci promoviendo Aruba internacionalmente. 

OTRO OPORTUNIDAD PA GUIA PERSONAL 
DI E EXPOSICIÓN “FISSURES'"'/ 
RUPTURANAN NA MANA 


E exposicion “Fissures” di artista local Belinda de Veer a 
habri pa publico december ultimo den Museo Arqueologico 
Nacional Aruba (MANA). Riba peticion di publico lo ofrece 
un guia personal na interesadonan door di e artista y curador 
Renwick Heronimo. Esaki lo tuma luga riba diabierna dia 25 di 
februari di 7'or pa 9’οΓ αἱ anochi. Un y tur ta bon bini pa asisti 
gratuitamente. 


Artista Belinda de Veer y curador Renwick Heronimo lo amplia 
riba e tema di e exposicion cu ta 'catarsis'. Den psicologia esaki 
ta referi na e proceso terapeutico door di cua nos ta ventila 
y vence frustracionnan, emocionnan negativo y conflictonan. 
E resultado ta un estado di animo mas positivo y saludabel. 
E obranan di arte di Belinda ta expresionnan di su ‘catharsis’ 
personal cu ta relaciona cu situacionnan dificil y doloroso cu 
ela confronta durante ultimo añanan. E realidad di e pandemia 
Covid-19 ta hasi “Fissures”/ aki uno hopi actual y relevante. 
Otro oranan publico pa bishita MANA y exposicion emocionante 
aki ta den siman di 9.00 or di mainta pa 5.00 di atardi y entrada 
ta gratis. 


MANA ta informa cu den su espacionan ta mantene precaucion 
relaciona cu posibel contagio di Covid-19. Esaki ta ensera uzo 
di 'handsanitizer”, tapa boca y mantene distancia social. 

ROCCO TJON 


FAMILY JUSTICE CENTER TA DUNA RELATO 
DI NAN PROGRESO 


E proyecto Family Justice Center ta un proyecto nobo na unda 
instancianan hudicial y instancianan di ayudo social lo traha 
mas hopi posibel bou di un solo dak y den algun caso hopi mas 
cerca di otro. Hunto lo duna servicio mas completo posibel na 
victimanan di abuso sexual y violencia relacional fisico severo. 
E instancianan cu lo traha hunto den esaki ta entre otro Jeugd- 
en Zedenpolitie (JZP) y Cuerpo Policial (KPA), Horacio Oduber 
Hospital, Directie Voogdijraad, Directie Sociale Zaken, Bureau 
Sostenemi, Openbare Ministerie, Veiligheidshuis y mas 
partners. 


Na Juni 2021 a tuma lugar un siman di encuentronan intensivo 
entre e partnernan, tambe cu sosten di partnernan internacional; 
entre otro European Family Justice Center Alliance. Hunto 
a yega na un documento strategico y tambe un lista di 22 
puntonan di accion. Algun di e 22 punto aki mester wordo 
soluciona prome cu e proyecto inicia, pa asina por ricibi cliente. 


Den e ultimo lunanan, e proyecto Familly Justice Center, bou 
liderazgo di Sra. Daphny Tecklenborg y Sra. Abigail Emanuel 
ta trahando ariba varios di e puntonan aki, cual ta puntonan 
grandi di cambio pa Aruba. 


Desde aña pasa, hunto cu Directie Volksgezondheid, a busca 
cooperacion cu NSPOH (Netherlands School of Public & 
Occupational Health) pa sondea e posibilidad pa educa Aruba 
prome den e tereno di medicina forensico. Esaki ta esencial 
pa e proceso di colecta prueba den casonan di abuso sexual 
y violencia físico. Durante e ultimo simannan a yega na 
palabracionnan concreto y ta mustra cu ariba plaso corto un 
candidato di Aruba lo bai Hulanda pa studia esaki. Ademas 
di esaki, ta trahando ariba un arreglo; unda cu for di Hulanda 
por manda un medico forensico pa Aruba, mientras tanto cu e 
candidato Arubiano ta sigi e estudio na Hulanda. 

Continuacion FAMILY JUSTICE CENTER TA DUNA RELATO.... 


Durante luna di December, Family Justice Center a organisa un 
training pa e rechercheurs di JZP tocante e parti di 'kindverhoor”, 
conhuntamente cu European Family Justice Center Alliance 
y e compania Kinterview. Na prome instante e tabata un 
training di teoria y despues tabata tin un parti practico, na 
unda e profesionalnan por a train e combersacionnan. Prome 
cu e training, JZP tabata tin un scarsedad di rechercheurs cu 
tabata certifica pa haci e kindverhoor. Despues di e training 
aki, entre JZP y KPA tin 8 recherchers cu ta certifica pa esaki. 
Den e trainingen aki tambe a participa tres psicologo di Directie 
Voogdijraad, Orthopedagogisch Centrum y KIA, cual lo duna 
sosten na e rechercheurs y tambe lo yuda cu kinderverhoor den 
casonan di muchanan mas chikito y casonan mas compleho. 


Desde november 2021, Family Justice Center tambe ta trahando 
ariba e acomodacion di un verhoorruimte nobo cu lo cumpli cu 
normanan internacional. Aki ta trata entre otro di camaranan 
y ekipo di audio/video moderno y tur ekipo necesario pa haci 
e grabacionnan. A logra haya e recursonan for di Ministerio di 
Husticia y Asunto Social, a pidi varios compania pa un oferta y 
a selecta un compania. Na e momento aki tin algun retraso pa 
motibonan logistico di cargo. Esaki tin di haber cu problemanan 
di logística y transporte rond di mundo pa motivo di COVID-19. 
Na e momento cu e material ta na Aruba, e verhoorruimte nobo 
por wordo acomoda cu e equipo nobo. 


Fin di e luna aki lo tin ainda algun otro training pa trahadornan 
social. Un topico relevante ta e “best practices’ pa papia cu 
victimanan di abuso of violencia, especialmente casonan cu 
ta keda bin bek y ta keda den e mesun situacion. Tambe lo 

atende con pa papia cu victimanan αἱ abuso of violencia, sin 
cu e combersacion ta perhudica e proceso di investigacion 
hudicial. Banda di esaki ta purba di pone un prome paso pa 
yega na un maneho di anda cu informacion di cliente y casonan 
entre instancianan. 


Durante e siguiente simannan lo sigui e trabou pa concretisa 
y formalisa varios proceso di cooperacion entre instancianan, 
manera Hospital, Openbare Ministerie, Directie Sociale Zaken, 
Directie Voogdijraad, Bureau Sostenemi y algun otro partner. 
Esaki ta procesonan importante y sensitivo, pero esencial 
pa mehora e proceso di investicacion y tambe parti di ayudo 
na victimanan di abuso y violencia físico. Importante ta pa e 
procesonan aki ta hopi cla stipula, pa berdaderamente trece 
un cambio y hisa e calidad di e investigacion y tambe e ayudo. 

NISTER ENDY CROES 


TA FELICITA ARLENNE WEVER- CROES CU 
A GRADUA PA SU MASTER DEN LEY NA 
UNIVERSIDAD DI ARUBA 


Exitosamente ta logra un titulo mas den su carera 
profesional mr.drs.bc.Arlenne Wever-Croes 


Diamars, 15 di februari Arlenne Maria Wever-Croes a finalisa 
su estudio di ley na Universidad di Aruba. Arlenne a defende 
su tesis "Arubaanse gedetineerde jongeren en hun recht op 
onderwijs, Verdrag voor de Rechten van het Kind versus de 
Arubaanse realiteit." Arlenne a investiga si Aruba ta cumpli 
cu e tratado di mucha pa loke ta trata e hobennan cera den 
KIA di 12-18 aña y nan derecho riba enseñansa. Un topico 
hopi interesante y actual. Enseñansa ta e yabi pa e futuro di 
cualkier pais. Mester sigui guia nos hobennan pa nan por yega 
na contribui positivamente na nos comunidad. Banda di e titulo 
aki di "meester in de rechten", Arlenne tin su doctorandus den 
"onderwijspsychologie, graduado di Universidad di Leiden na 
1995 y tambe tin un HBO-bachelor (PABO) como juffrouw di 
scol cu ela finalisa na aña 2000 na Hulanda. 


‘Pami tabata un honor y hopi emocion hunto cu famianan cerca 
di por a presencia den aula di Universidad di Aruba graduadion 
di nos prima Arlenne’, E Mandatario a expresa. Masha pabien 
mr. drs. bc. Arlenne Wever-Croes, bo a lucha duro y a logra! 


ISLA W ONLINE A 


Diabierna 18 Februari 2022 


GLENBERT F. CROES 


DPL TA TRAHA DI SERCA CU FORMACION 
SOCIAL NA BIENESTAR DI NOS HOBENNAN 

E Team di DPL conhuntamente cu Formacion Social - SVT a 


organisa y presenta un atardi pa asina registra tur participante -. 
cu ta cabando nan trayecto na maart 2022 pa por asisti nan | 3 3 - 

den integra den nos mercado laboral! 7 . 1 < SI NTON ISA 

| VA Ns CONFERENCIA DI PRENSA 
DPL a presenta un workshop interactivo riba e topico di | i $ DI GOBIERNO DI ARUBA 


"Entrevista Laboral" caminda cu participantenan a wordo bon | 


prepara pa bay nan entrevista pa trabao. 


Gabinete Wever-Croes 


Tur dialuna y diahuebs | 10:00 am. 


Team DPL ta desea tur participante tur clase di exito y lo fungi 


como un guia den e proceso di haya un trabao. 

Departamento di Salud Publico: 


UPDATE 18 DI F 


Segun resumen di awe 31 persona a recupera y un total di 17 
caso nobo 

bo di COVID-19 a keda registra di cual 3 ta no-residente. 
E cifranan aki ta representa un ‘Positivity rate’ bou di nos 
residentenan di 35%. E cantidad di casonan activo di COVID-19 


EBRUARI 2022 


semanal di 18 caso pa dia y un averahe di ‘Positivity rate’ 
semanal di 27% pa dia. 


Actualmente na Aruba tin 11 persona interna cu of debi na 
COVID di cual den ICU tin 1 persona y riba piso general tin 10. 


pa awe ta 52 y cantidad di fayecidonan relaciona cu COVID-19 
ta 198. Datos ta ilustra casonan nobo di COVID cu un averahe 


Na Colombia tin actualmente 6 persona den ICU y ninguno (0) 
riba piso general. 


18/2/2022 RESIDENTE 


NO-RESIDENTE 

Positivo 


VACUNA 


Galuda Lol 


DEN TEMPO DI © =  YVACUNACION 


Bebe mas cu ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia. Pa logra esaki, bo 
por inclui un glas di awa cu cada cuminda, incluyendo ora bo 
come cualkier 'snack' nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! $ 


Ami 


Mantene 1.5M 
minimo di distancia 


Laba man 
frecuentemente 


Uza tapa boca 
paden di tur luga 


© 


VACUNA! 

E OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Felz Fin di Siman! 


